Kirkegården ligger lige over for [[Garnisons Kirkegård]]. Den blev indviet i [[1666]], og er Københavns ældste ibrugværende kirkegård. Oprindelig var det en begravelsesplads for ubemidlede [[matros]]er og deres familie i kongens tjeneste i modsætning til den tidligere soldaterkirkegård Garnisons Kirkegård. Kirkegården rummer en række historiske gravminder, blandt andet en [[Mindehøjen på Holmens Kirkegård|mindehøj]] over de faldne i [[Slaget på Reden]] i 1801. Blandt de senere gravsteder finder man officerer fra alle de nuværende tre værn, erhvervsfolk, politikere, kulturpersonligheder og mange andre.
Religion Historie Død Foreninger Organisationer